ไทยติด “โควิด” เพิ่ม 2 ราย สัมผัสใกล้ชิดผู้ป่วยก่อนหน้า ยอดสะสม 3,017 คน ไร้เสียชีวิต!
ไทยติดเชื้อ "โควิด" เพิ่ม 2 ราย สัมผัสใกล้ชิดผู้ป่วยก่อนหน้า ยอดสะสม 3,017 คน ไร้เสียชีวิต!
ไทยติดเชื้อ "โควิด" เพิ่ม 2 ราย สัมผัสใกล้ชิดผู้ป่วยก่อนหน้า ยอดสะสม 3,017 คน ไร้เสียชีวิต!
12 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 12 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 เพิ่ม 2 ราย รวมผู้ป่วยสะสม 3,017 ราย รักษาหายแล้ว รวม 2,798 ยังรักษาอยู่ 163 ราย และวันนี้ไม่มีรายงานผู้เสียชีวิต ทำให้ตัวเลขผู้เสียชีวิต ยังคงอยู่ที่ 56 ราย
สำหรับผู้ป่วยรายใหม่ ลำดับที่ 3,016 เป็นหญิงไทย อายุ 19 ปี อยู่กรุงเทพฯ มีประวัติสัมผัสกับผู้ป่วยยืนยันก่อนหน้านี้ซึ่งเป็นคนในครอบครัว เริ่มป่วยด้วยอาการไข้ ถ่ายเหลว ในวันที่ 5 พ.ค.
อีกราย ผู้ป่วยลำดับที่ 3,017 เป็นหญิงไทย อายุ 51 ปี ภูมิลำเนาอยู่ที่ จ.นราธิวาส มีประวัติสัมผัสกับผู้ป่วยยืนยันก่อนหน้า คือเด็กชาย อายุ 6 ขวบ ที่รายงานการติดเชื้อไปเมื่อวานนี้ (11 พ.ค.)​